MUNICIPIUL CRAIOVA

CONSILIUL LOCAL AL MUNICIPIULUI CRAIOVA

  HOTĂRÂREA NR.80
privind împuternicirea Primarului Municipiului Craiova să efectueze demersurile necesare către Consiliul Judeţean Dolj, privind trecerea imobilelor aparţinând Secţiei exterioare Melineşti a Spitalului Clinic de Neuropsihiatrie Craiova, din domeniul public al judeţului Dolj, în domeniul public al municipiului Craiova
          Consiliul Local al Municipiului Craiova, întrunit în şedinţa ordinară din data de 25.08.2016.

          Având în vedere raportul nr.135293/2016 întocmit de Direcţia Patrimoniu  prin care se propune împuternicirea Primarului Municipiului Craiova să efectueze demersurile necesare către Consiliul Judeţean Dolj, privind trecerea imobilelor aparţinând Secţiei exterioare Melineşti a Spitalului Clinic de Neuropsihiatrie Craiova, din domeniul public al judeţului Dolj, în domeniul public al municipiului Craiova;

În conformitate cu prevederile art. 9 alin. 2 din Legea nr. 213/1998, privind proprietatea publica si regimul juridic al acesteia, cu modificarile si completarile ulterioare şi art. 858-866, Titlul VI-Proprietatea publică  din Codul Civil;
În temeiul art.36 alin.2 lit.c, coroborat cu alin.5 lit.a, art.45 alin.3, art.123 alin.1 şi art.61 alin.2 din Legea nr. 215/2001, republicată, privind administraţia publică locală;
HOTĂRĂŞTE:
  Art.1. Se aprobă împuternicirea Primarului Municipiului Craiova, dna.Lia Olguţa Vasilescu, să efectueze demersurile necesare, către Consiliul Judeţean Dolj, privind trecerea imobilelor aparţinând Secţiei exterioare Melineşti a Spitalului Clinic de Neuropsihiatrie Craiova, din domeniul public al judeţului Dolj, în domeniul public al municipiului Craiova, în vederea dării în administrarea Spitalului Clinic de Neuropsihiatrie Craiova.

  Art.2.   Predarea-primirea imobilelor prevăzute la art.1 din prezenta hotărâre se va face pe bază de protocol încheiat între părţi, după adoptarea Hotărârii Consiliului Judeţean Dolj, cu păstrarea destinaţiei acestora.
Art.3. Se împuterniceşte Primarul Municipiului Craiova să semneze Protocolul de  predare-primire, prevăzut la art.2 din prezenta hotărâre.
              Art.4. Primarul Municipiului Craiova, prin aparatul de specialitate: Serviciul    Administraţie Publică Locală, Direcţia Patrimoniu şi Consiliul Judeţean Dolj vor aduce la îndeplinire prevederile prezentei hotărâri.

